Teeviit

Kandideeri rahvusvahelisse kommunikatsiooni töörühma
2023-05-03 00:00 - 2023-05-21 00:00 (Europe/Helsinki)
Euroopa noorteinfo ja nõustamise agentuur ERYICA kutsub noori osalema rahvusvahelises kommunikatsiooniteemalises töörühmas. Kandideerimine on avatud kuni 21. mai 2023, töökeel on inglise keel ja töörühmas on võimalus osaleda 3-5 noorel Euroopast. Kandideerimise eelduseks on, et tunned huvi kommunikatsiooni ja turunduse teemade vastu, oled esimest korda EU valimisteks (toimuvad mai 2024) valimisealine.
Töörühm kutsutakse kokku “Eu inForm” ehk Euroopa Parlamendi valimiste teemalise projekti raames ning töörühma eesmärk on aidata kaasa kommunikatsioonitegevuste planeerimisse ja elluviimisesse.
Registreeruda saab kuni 21.05.2023 siin (inglise keeles).
Loe lisa siit (inglise keeles).

Allikas: https://www.eryica.org/news/euinform-comms-taskforce.

Õpilaste teadusfestival 2023
2023-04-11 11:00 - 2023-04-12 15:00 (Europe/Helsinki) | Eesti Rahva Muuseum, Muuseumi tee 2, Tartu, Tartu, 60532, Eesti
Õpilaste teadusfestival on kevaditi toimuv suursündmus, millega tähistame teadust ja noori teaduses. Festival toimub Eesti Rahva Muuseumis 11.-12. aprillil 2023. Festivali raames leiab aset ka Õpilaste teadustööde riikliku konkursi II voor ning parimate tööde posterettekannetega on võimalik tutvuda kõikidel festivali külastajatel.
Lisaks on võimalus kahe päeva jooksul osa võtta põnevatest töötubadest ning kuulata inspireerivaid ettekandeid. Festival on ka hea viis õpilastele tulevase uurimis- või loovtöö teema leidmiseks ja inspiratsiooni ammutamiseks. Õpilased, kellel on uurimistöö tegemine alles ees, saavad näha, mida ja kuidas teised õpilased uurinud on. Lisaks saab ülevaate erinevatest kasutatavatest meetoditest ja võimalustest töö tegemisest ülikoolide või teadusasutuste juures. Sarnaselt õpilastele jagub inspiratsiooni ka õpetajatele, keda julgustame kasutama enda klassiruumis põnevaid lahendusi ning miks mitte tegema koostöö kooliväliste organisatsioonidega.
Lisainfo:
Annely Allik
Tel: 730 0333
annely.allik@etag.ee
https://miks.ee/teadusfestival

Üle-eestiline virtuaalne töö- ja karjäärimess
2023-04-11 08:00 - 2023-04-14 23:30 (Europe/Helsinki)
Üle-eestiline virtuaalne töö- ja karjäärimess toimub 11.-14.aprillil aadressil www.toomess.ee

Leidke sobiv töö või eriala
Valmistuge meiega tööintervjuuks
Saage ideid ja nippe karjäärivalikuteks
Osalege kaasavates töötubades
Tutvuge kutse- ja kõrgkoolide õppimisvõimalustega üle Eesti

Mess on tasuta ja ilma eelneva registreerimiseta! Mess toimub virutaalkeskkonnas: https://onlineexpo.com/ee/too-ja-karjaarimess/.
Eelregistreerimine on vajalik vaid juhul, kui soovite osaleda mõnes töötoas või individuaalsel nõustamisel. Registreerida saab messikeskkonnas alates 4. aprillist.
Allikas: Eesti töötukassa veebileht

Küsimuste maraton KÜSIMUS24
2023-03-29 | Veebis
📣 29. märtsil 2023 korraldab statistikaamet suure küsimuste maratoni KÜSIMUS24, mille raames anname esimest korda huvilistele võimaluse küsida 24 tunni jooksul ükskõik mida andmete, andmeanalüüsi, andmetega seotud infotehnoloogia jms kohta.
Vastuseid hakkame sotsiaalmeedias ja kodulehel avaldama sama päeva hommikul.
Mõned näited:
▪️Mis kuus sünnib kõige rohkem lapsi?
▪️Kuidas teha nii, et kõik saaksid keskmisest kõrgemat palka?
▪️Miks on statistikaameti ja töötukassa avaldatud töötuse määr erinev?
Küsimusi on oodatud esitama kõik andme- ja statistikahuvilised sõltumata vanusest ja teadmistepagasist – ei ole vahet, kas tegemist on nn lihtsa küsimusega igapäevaelust, koolitöö lahenduse osa põrgatamisega või analüütiku küsimusega mõne statistikaameti arvutatava mõõdiku või üleüldise andmeanalüüsi lähenemise kohta.
Vastamiseks on ennast valmis seadnud peaaegu kogu statistikaameti töötajaskond: analüütikud, metoodikud ja teised töötajad, kellel on kõigi peale kokku palju eri oskusi ja teadmisi: vastava valdkonna näitajate arvutamine ja analüüsimine, projekti planeerimine, arvutusmudelite loomine, analüüsi- ja muude IT-programmide kasutamine (nt Oracle, RStudio) jne. Lisaks kaasame kolm suure õpetamis- ja selgitamiskogemusega partnerit Tartu Ülikoolist: Liina-Mai Toodingu, Mare Vähi (andmeanalüüs), Andero Uusbergi (mõjutamispsühholoogia).
Küsimused ja vastused avalikustatakse teemade kaupa statistikaameti kodulehel ning lähtuvalt mahust edastatakse pärast projekti lõppu ka vastutavate valdkondade ministeeriumidesse ja/või asutustesse.
🗓 Soovitame kalendris 29. märts üles märkida ja veidi juba valmistuda – mida teie tahaksite andmete/statistika kohta teada? See on suurepärane võimalus olla siiralt uudishimulik!
LISAINFO
▪ Liituge FB-sündmusega juba täna
▪ Jälgige maratonimelu 29.03 Instagramis 👉 www.instagram.com/eesti_statistika/
Ettevõtmist toetab Euroopa Liidu Sotsiaalfond. Statistikaameti partnerid on Haridus- ja Teadusministeerium, Haridus- ja Noorteamet, noorteportaal Teeviit.
#küsimus24 #statistikaamet #haridusjateadusministeerium #harno #teeviit

Noorteinfoportaal Teeviit 5: Kas võidab see, kellel on kõige rohkem infot?
2023-03-28 11:00 - 16:00 UTC | Apollo Kino Ülemiste, Suur-Sõjamäe 4, Tallinn, Eesti
Noorteinfokonverents noortevaldkonna töötajatele, õpetajatele, huvijuhtidele, treeneritele ja teistele noorsootöö spetsialistidele. Otsime sündmusel lahendusi, kuidas panna noorteinfo noortele arusaadavasse keelde. Tähistame noorteinfoportaali Teeviit sünnipäeva ja tõstame teadlikkust noorteinfo tööst, pakkudes Teeviit partneritele ja noorsootöötajatele toredaid äratundmisi eri valdkondadest.
Päevakava
11.00-12.00 Saabumine, brunch
12.00-12.15 Konverentsi avamine
12.15-13.30 TeeviitTALK ettekanded
13.30-13.45 Liikumispaus
13.45-14.45 TeeviitTALK ettekanded
14.45-15.15 Kohvipaus ja tort
15.15-15.45 Töötoad
15.45-16.00 Konverentsi lõpetamine

Sündmust modereerib Franz Malmsten

Vaata lisainfot ja registreeru: www.teeviit.ee/konverents

Rahatarkuse konkurss "Mis on Sinu arvates rahatarkus?"
2023-03-21 - 2023-03-28 | Veebis
MIS ON SINU ARVATES RAHATARKUS?
Kodumaine finantstehnoloogia ettevõte Admirals ootab rahatarkusekuu raames rahatarkust pildistama, joonistama, meisterdama või muul moel pildiliselt edasi andma.
Saada enda tehtud visuaalne teos rahatarkusest 28.märtsiks aadressile triin.ott@admiralmarkets.com.
Ole loominguline, sest auhinnad on ägedad!
Liikumisaasta tervituseks kingime võistluse võitjale Fitbit Inspire 3 aktiivsusmonitori , et suvele aktiivselt vastu minna. Lisaks on kolmele esimesele kingituseks Eesti esimene rahatarkuse lauamäng „Rahatarkuse Kompass“!
Võitjatest anname teada Admiralsi Facebooki lehel ning võtame võitjatega ühendust. Osalema on oodatud kõik Eestimaal elavad rahatarkuse huvilised!

Teeviit 5 LIVE
2023-03-17 15:00 - 18:00 UTC | Veebis
Teeviit portaal on saanud 5-aastaseks. Selle tähistamiseks oleme kokku kutsunud 5 erinevat noort, kes kõik jagavad oma teekonda.
Kui oled oma elus teelahkmel või tahaksid avardada oma silmaringi ja saada inspiratsiooni, siis tule kuula 5 tuntud Eesti noore lugu teekonnast, otsustest ja valikutest peale gümnaasiumi lõppu.
Räägime õppimisest, tervisest, ettevõtlusest, trennist, suhetest, sotsiaalmeediast ja paljust muust.
Teeviit 5 LIVE
5 erinevat noort
5 erinevat teekonda
17. märtsil kell 15.00
Saatejuht: Maria Rannaväli
Külalised: Kevad Belle Saarepera, Franz Malmsten, Andreas Melts, Maia Klaasssen
Tule vaata LIVE Teeviit portaalist www.teeviit.ee/live

Tallinna Tervishoiu Kõrgkooli avatud uste päev 2023
2023-03-08 10:00 - 13:00 UTC | Tallinna Tervishoiu Kõrgkool, Kännu 67, Tallinn, Harjumaa, 11441, Eesti
Tallinna Tervishoiu Kõrgkool kutsub 8. märtsil avatud uste päevale!
🤔Tahaksid rohkem teada, mida kujutab endast eriala, mille õppimist oled kaalunud?
🤔Milliseid võimalusi pakub Tallinna Tervishoiu Kõrgkool ja kui palju erineb kõrgkool gümnaasiumist?
🤔Mida kõrgkoolis õppimine üldse tähendab?
😎Tule osale 8. märtsil toimuvates töötubades, kus saad ise käed külge panna ja õppida midagi uut!
🤓Õppekavade töötoad toimuvad kell 10:00-13:00.
❗Registreeri end töötuppa hiljemalt 6. märtsiks.
🧑‍⚕️👩‍⚕️Avatud uste päeva raames toimub ka karjääripäev, kus kõrgkooli praegustel ja tulevastel õppuritel on hea võimalus tööandjatega vahetult suhelda ning seeläbi neilt vajalikku teavet otse saada.
Karjääripäeval osalevad Eesti Õdede Liit, Tallinna Kiirabi, Ida-Tallinna Keskhaigla, Lääne-Tallinna Keskhaigla, Põhja-Eesti Regionaalhaigla, SA Tallinna Lastehaigla, SA Keila Haigla, Hiiu Ravikeskus, AS Kallavere Haigla, Eesti Töötukassa, Riigikaitse karjäärikeskus, Südameapteek, Benu apteek ja Tamro, Eesti Audioloogia Selts, Hea Õde OÜ, Synlab Eesti OÜ.
➡️ Täpse info töötubade ja ajakava kohta leiad meie kodulehelt: https://ttk.ee/et/avatud-uste-paev
Näeme Tallinna Tervishoiu Kõrgkoolis!💙
💡Lisainfo:
Tanel Murre,
Kommunikatsioonispetsialist
tel. +372 5040 729,
tanel.murre@ttk.ee

Võti Tulevikku 2023
2023-03-07 - 2023-03-17 | Tallinna Tehnikaülikool, Ehitajate tee 5, Tallinn, 12618, Estonia
🔑 Võti Tulevikku on Eesti suurim tudengitele suunatud karjääriüritus, mis toimub Tallinna Tehnikaülikoolis 7.–17. märtsil 2023 juba 33. korda. Karjääriüritus hõlmab endas loenguid, karjäärimessi (7. märtsil), ettevõttekülastusi kui ka seminare. 🔑
Tule kohale ja leia endale töö- või praktikakoht Eesti suurimate ettevõtete ridades!
Kogu üritus on tudengitele TASUTA!
Võti Tulevikku koduleht: https://www.vt.ee/
Allikas: https://www.facebook.com/events/813551559866146/?active_tab=discussion

Avatud uste päev Eesti Maaülikoolis
2023-03-03 11:00 - 14:00 UTC | Eesti Maaülikooli Metsamaja, Kreutzwaldi 5, Tartu, Eesti
Tule ja saa teada, mida maaülikoolil on Sulle pakkuda! Õppimisvõimalused, tudengielu, sisseastumine ja tulevik.
Kohtuda saab Eesti Maaülikooli tegusate tudengiseltsidega.
Üliõpilased räägivad oma erialavalikust ning sellest, millele tasub õpingute käigus tähelepanu pöörata.
Kavas on põnevad töötoad, ekskursioonid ning ka mõned üllatused.
Oled oodatud!
Vaata lisainfot: https://www.emu.ee/et/sisseastujale/avatud-uste-paev/

Teabepäev naiste võimalustest Kaitseväes
2023-03-02 13:00 - 16:30 UTC | Apollo Kino Ülemiste, Suur-Sõjamäe 4, Tallinn, Eesti
Teavituskampaania Naised Vormi kutsub noori naisi ajateenistuse infopäevale

2. märtsil toimuvad teabepäevale tutvustatakse ajateenistusse astumise võimalust noortele naistele. Teabepäevast saab osa Tallinnas, Apollo Ülemiste kinosaalis või YouTube ülekande vahendusel. Päeva juhib ja noori innustab küsima tuntud mõjuisik Roosabanaanike alias Arija Helmvee.

Ajateenistus ei ole Eesti naistele kohustuslik, küll aga on kõik naised vanuses 18-27 eluaastat ajateenistusse väga oodatud. Ajateenistus võib olla põnev ja kasulik kõrvalepõige, aga ka sillutada tee karjäärile kaitsevaldkonnas.

Ootame kõiki vähemalt 15aastasei noori naisi 2.märsil kl 13:00-16:15 toimuvale teabepäevale, kus saab:
👉 informatsiooni kaitseväekohustuse võtmise ja sellega kaasneva kohta;
👉 kuulata kogemuslugusid nii ajateenistuses olevatelt kui ka Kaitseväes teenivatelt naistelt;
👉 rohkem teada ajateenistuse olemusest ja edasistest karjäärivõimalustest Kaitseväes.

Lisaks tutvustatakse kohapeal ka sõduri varustust.
Päeva juhib Arija Helmvee alias Roosabanaanike.

ORIENTEERUV AJAKAVA:
13.00–13.30 Kaitseväekohustuse võtmine ja ajateenistusse asumine
13.30–14.00 Ajateenistuse väljaõppe tutvustus
14.00–14.30 Ajateenija kogemuslugu
14:30–14:45 Paus
14.45–15:15 Tegevteenija kogemuslugu
15:15–15:45 Karjäärivõimalused peale ajateenistust
15.45–16.15 Ajateenija varustuse tuvustus
16.15 Päeva kokkuvõte

Infopäev toimub Apollo Ülemiste kinos saalis 4. Sissepääs saali on kino teiselt korruselt. Külastajaid ootavad kinonäksid. Sündmus on kõigile tasuta.
✏️Registreeri end üritusele https://forms.gle/zfnhypVPQFcdsvkc7 ning jälgi Facebooki sündmuse all toimuvat infovoogu siin https://fb.me/e/2qE5Zs48m
Kui soovid registreerida suurema grupi (klassi, noortekeskuse huvilised), saada julgesti nimekiri korraga siim.saavik@kra.ee

Huvilised saavad sündmust jälgida ka Youtube’i otseülekandes, link lisatakse Facebooki sündmuse alla vahetult enne sündmust.
Teavituskampaaniat korralda Kaitseressursside Amet.
Rohkem infot:
👉 https://naisedvormi.ee/
👉 Siim Saavik, Kaitseressursside Amet
siim.saavik@kra.ee

Tartu Ülikooli Viljandi kultuuriakadeemia lahtiste uste päev vol. 1
2023-03-02 11:00 - 17:00 UTC | Veebis
Tartu Ülikooli Viljandi kultuuriakadeemia lahtiste uste päev vol. 1 toimub 2. märtsil 2023 VEEBIS!
Kell 11 saavad Zoomis alguse õppekavade ja erialade infotunnid, kus tehakse õppekavadest põhjalik ülevaade ja ühtlasi saab ära küsida kõik küsimused, mis on sisseastumisega seoses tekkinud.
AJAKAVA
11.00–11.45 kultuurikorralduse õppekava infotund
12.00–12.45 pärandtehnoloogia õppekava metallitöö eriala infotund
12.00–12.45 kultuuripärandi loovrakendused MA infotund
13.00–13.45 pärandtehnoloogia õppekava ringtehnoloogia eriala infotund
14.00–14.45 pärandtehnoloogia õppekava ehituse eriala infotund
14.00–14.45 muusika õppekava infotund
15.00–15.45 kogukonnahariduse ja huvitegevuse õppekava infotund
15.00–15.45 kunstide ja tehnoloogia õpetaja MA infotund
16.00–16.45 etenduskunstide õppekava infotund
Rohkem infot ja veebikohtumistega liitumine: www.viljandi.ut.ee/lahtised-uksed.
– – –
PS! Kultuuriakadeemiasse kohapeale ootame huvilisi 26. aprillil 2023, kui toimub lahtiste uste päev vol. 2. Sündmusega paralleelselt toimuvad ka mitmed tulevasele sisseastujale suunatud eelõppe kursused: tantsukunsti kõrghariduse eelõppe kursus, noore meistri kool, Tantsunädal.

Eesti Kunstiakadeemia avatud uksed 2023
2023-03-02 10:00 - 19:00 UTC | Eesti Kunstiakadeemia, Põhja puiestee 7, Tallinn, 10412, Eesti
EKA KUTSUB!
Kui tähekombinatsioon E, K ja A paneb sind pead pöörama ja kõrvu kikitama, siis võta kätte punane pliiats ja tõmba kalendrisse 2. märtsi ümber üks rasvane ring ⭕️, sest just siis teeme me lahti Kunstiakadeemia uksed ja aknad ning kutsume sisse kõik huvilised!
𝐑𝐄𝐆𝐈𝐒𝐓𝐑𝐄𝐄𝐑𝐔 𝐒𝐈𝐈𝐍: https://forms.gle/2MyTPbUWdNo86Ncn8
👉 Avatud uste päeval on võimalik tutvuda EKA erialadega, kohtuda tudengite ja õppejõududega, vaadata ringi EKA auhinnatud hoones ning saada väärtuslikku infot ettevalmistuskursuste, sisseastumise, õppimise ja tudengielu kohta.
👉 Toimuvad teaduskondade ja erialade tutvustused, töötoad, välkloengud, majatuurid, portfoolio konsultatsioonid jpm. Terve päeva vältel on avatud infopunkt, mõnus olelemisala, tudengikohvik ning väljapanekud majas sees ja majast väljas.
Tule kohtu oma tulevikuga – olgu selleks arhitektuur, disain, kunst või teadus!
𝐏𝐑𝐎𝐆𝐑𝐀𝐌𝐌
– 10.00 EKA rektor Mart Kalmu tervitus (ruum A101)
– 10.20–10.45 Disainiteaduskonna dekaani tervitus ja teaduskonna tutvustus (ruum A101)
– 10.45–11.00 Vabade kunstide teaduskonna dekaani tervitus ja teaduskonna tutvustus (ruum A101)
– 11:15, 13:15 ja 15:15 majatuurid (eelregistreerimisega)
– 15.00–16.00 EKA Muuseumi kunstituur (eelregistreerimisega)
𝐄𝐊𝐀 𝐞𝐞𝐥𝐚𝐤𝐚𝐝𝐞𝐞𝐦𝐢𝐚
– 12.30–13.15 “Nullist sajani! Kuidas end täiendada enne sisseastumiseksameid?” (ruum A205)
– 13.30–15.00 15-minuti sisseastumiskonsultatsioonid: “Come as you are”. Soovi korral võib kaasa võtta näiteid oma töödest (nt link kaustale veebis), et saada tagasisidet. Eelregistreerimisega või vabade aegade olemasolul jooksvalt (ruum A205, eraldi registreerimine siin: https://bit.ly/ComeAsYouAre-15min)
𝐀𝐑𝐇𝐈𝐓𝐄𝐊𝐓𝐔𝐔𝐑
𝐀𝐫𝐡𝐢𝐭𝐞𝐤𝐭𝐮𝐮𝐫 𝐣𝐚 𝐥𝐢𝐧𝐧𝐚𝐩𝐥𝐚𝐧𝐞𝐞𝐫𝐢𝐦𝐢𝐧𝐞
– 11.00–12.00 Sissejuhatus EKA arhitektuuriõppesse (ruum A400)
– 12.00–12.30 Arhitekti argipäev: KUU (ruum A400)
– 12.30–13.00 „Eriti aus pooltund”. Arhitektuuritudengid räägivad oma elust (ruum A400)
– 13.00–13.30 “Arhitektuur toidab”, 2. kursuse arhitektuuritudengid (ruum C401)
– 13.30–15.00 Proovikatsed. 1. kursuse arhitektuuritudengid teevad proovieksami ja annavad sisseastumisnõu (eelregistreerimisega, ruum C401)
– 15.00–16.00 Erialastuudio vaatlemine: SLENDERhood superstuudio (ruum täpsustamisel)
𝐒𝐢𝐬𝐞𝐚𝐫𝐡𝐢𝐭𝐞𝐤𝐭𝐮𝐮𝐫
– 12.00-12.30 Sisearhitektuuri BA ja MA õppekavade tutvustus (ruum C401)
– 12.30-13.00 “Ruumist erinevas skaalas”. Sisearhitekt Ville Lausmäe (ruum C401)
– 13.00-13.30 “Sisearhitekti portfoolio” tudengite esitlus (ruum C401)
– 13.30-14.00 Q&A: sisearhitektuuritudengite vestlusring (ruum C401)
– 14.00-16.00 Tooli töötuba “Keharaskus” (puidutöökojas B104) (max 12 osalejat, eelregistreerimisega!)
– 16.00-17.00 Loeng “Ruumist ja ruumitajust”. Gregor Taul (ruum C401)
𝐃𝐈𝐒𝐀𝐈𝐍
– 10.20–10.45 Disainiteaduskonna dekaani tervitus ja teaduskonna tutvustus (ruum A101)
𝐊𝐥𝐚𝐚𝐬, 𝐤𝐞𝐫𝐚𝐚𝐦𝐢𝐤𝐚, 𝐞𝐡𝐞 𝐣𝐚 𝐬𝐞𝐩𝐢𝐬
– 13.30–14.30 Keraamika eriala tutvustus (ruum B602)
– 14.30–15.30 Klaasi eriala tutvustus (ruum B604)
– 15.30 – 16.30 Ehe ja sepis eriala tutvustus. Nils Hint (ruum B504)
𝐓𝐨̈𝐨̈𝐬𝐭𝐮𝐬- 𝐣𝐚 𝐝𝐢𝐠𝐢𝐭𝐨𝐨𝐭𝐞𝐝𝐢𝐬𝐚𝐢𝐧
– 11.00–11.45 Tööstus- ja digitootedisaini BA õppekava infotund (ruum C301)
– 12.30–14.00 Tööstusdisaini töötuba (eelregistreerimisega)
– 15.30 – 17.00 Digitootedisaini töötuba (eelregistreerimisega)
𝐆𝐫𝐚𝐚𝐟𝐢𝐥𝐢𝐧𝐞 𝐝𝐢𝐬𝐚𝐢𝐧
– 11.30–12.30 Graafilise disaini eriala infotund (ruum C304)
– 12:00–12:30 Graafilise disaini tudengid esitlevad oma töid (ruum C304)
𝐌𝐨𝐨𝐝, 𝐭𝐞𝐤𝐬𝐭𝐢𝐢𝐥, 𝐚𝐤𝐬𝐞𝐬𝐬𝐮𝐚𝐚𝐫
– 12.00–12.40 Moe-, tekstiili- ja aksessuaaridisaini BA õppekava tutvustus (ruum B305)
– 13.00–14.30 Aksessuaaridisaini töötuba: vihikköide (ruum B511) (eelregistreerimisega)
– 14.45–15.45 Tekstiilidisaini töötuba: siiditrükk (ruum D502) (eelregistreerimisega!)
– 17.15–18.15 Moedisaini töötuba: moejoonistus (ruum D507) (eelregistreerimisega)
𝐃𝐢𝐬𝐚𝐢𝐧 𝐣𝐚 𝐢𝐧𝐧𝐨𝐯𝐚𝐭𝐬𝐢𝐨𝐨𝐧 𝐬𝐞𝐬𝐬𝐢𝐨𝐨𝐧𝐨̃𝐩𝐩𝐞𝐤𝐚𝐯𝐚 (𝐞𝐫𝐢𝐚𝐥𝐚𝐝: 𝐦𝐨𝐞𝐝𝐢𝐬𝐚𝐢𝐧𝐢 𝐤𝐨𝐫𝐫𝐚𝐥𝐝𝐮𝐬, 𝐫𝐮𝐮𝐦𝐢𝐤𝐮𝐣𝐮𝐧𝐝𝐮𝐬, 𝐯𝐢𝐬𝐮𝐚𝐚𝐥𝐧𝐞 𝐤𝐨𝐦𝐦𝐮𝐧𝐢𝐤𝐚𝐭𝐬𝐢𝐨𝐨𝐧 𝐣𝐚 𝐭𝐨𝐨𝐭𝐞- 𝐣𝐚 𝐤𝐞𝐬𝐤𝐤𝐨𝐧𝐧𝐚𝐝𝐢𝐬𝐚𝐢𝐧)
– 17.00–18.00 Disain ja innovatsioon sessioonõppekava tutvustus: Toote- ja keskkonnadisain, Visuaalne kommunikatsioon, Ruumikujundus, Moedisaini korraldus. Raido Laasi, Marion Laev, Maarja Valk-Falk, Ionel Lehari (ruum A302)
– 18.00–19.00 Ruumikujunduse jutud. Vestlusringi formaadis arutlevad kaks sisearhitektuuri spetsialisti Maarja Valk-Falk ja Elina Steinpilm sisseastujaid puudutavate teemade üle ja vastavad kuulajate küsimustele (ruum A502)
𝐌𝐚𝐠𝐢𝐬𝐭𝐫𝐢𝐨̃𝐩𝐩𝐞𝐤𝐚𝐯𝐚𝐝
– 17.30-18.30 Disainiteaduskonna magistrikavade tutvustus (ruum D306). Dekaan annab üldise ülevaate, millele järgneb programmide Q&A ja tutvustavad tegevused/esitlused:
— 𝐒𝐨𝐭𝐬𝐢𝐚𝐚𝐥𝐧𝐞 𝐝𝐢𝐬𝐚𝐢𝐧
— 𝐓𝐚𝐢𝐝𝐞𝐬𝐭𝐮𝐮𝐝𝐢𝐮𝐦/𝐂𝐫𝐚𝐟𝐭 𝐒𝐭𝐮𝐝𝐢𝐞𝐬
— 𝐑𝐢𝐧𝐠𝐝𝐢𝐬𝐚𝐢𝐧
𝐊𝐔𝐍𝐒𝐓𝐈𝐊𝐔𝐋𝐓𝐔𝐔𝐑
𝐊𝐮𝐧𝐬𝐭𝐢𝐭𝐞𝐚𝐝𝐮𝐬 𝐣𝐚 𝐯𝐢𝐬𝐮𝐚𝐚𝐥𝐤𝐮𝐥𝐭𝐮𝐮𝐫𝐢 𝐮𝐮𝐫𝐢𝐧𝐠𝐮𝐝
– 12.00–12.30 Kunstiteaduse ja visuaalkultuuri instituudi üldine ning BA ja MA õppekava tutvustus (ruum A302)
– 12.30–13.00 Kunstiteaduse ja visuaalkultuuri uuringute vilistlaste ja tudengite kogemused kunstiteaduse õpingute ja tööga (ruum A302)
𝐌𝐮𝐢𝐧𝐬𝐮𝐬𝐤𝐚𝐢𝐭𝐬𝐞 𝐣𝐚 𝐤𝐨𝐧𝐬𝐞𝐫𝐯𝐞𝐞𝐫𝐢𝐦𝐢𝐧𝐞
– 13.00–14.00 Muinsuskaitse ja konserveerimise BA õppekava tutvustus (ruum D308)
– 14.00-16.00 Muinsuskaitse ja konserveerimise osakonna tudengid tutvustavad oma töid ja projekte (ruum D308)
𝐊𝐮𝐧𝐬𝐭𝐢𝐨̃𝐩𝐞𝐭𝐚𝐣𝐚 𝐌𝐀 (𝐚𝐢𝐧𝐮𝐥𝐭 𝐦𝐚𝐠𝐢𝐬𝐭𝐫𝐢𝐨̃𝐩𝐞)
– 13.30–16.45 Kunstiõpetaja magistriõppekava avatud loeng “Loominguline koostööprojekt”. Anneli Porri (ruum D413)
– 17.00–17.45 Kunstiõpetaja MA õpekava tutvustus (ruum D413 ja Zoom)
𝐕𝐀𝐁𝐀𝐃 𝐊𝐔𝐍𝐒𝐓𝐈𝐃
– 10.45–11.00 Vabade kunstide teaduskonna dekaani tervitus ja teaduskonna tutvustus. Kirke Kangro (ruum A101)
– 13.00–14.00 Portfolio cafe ehk portfoolio konsultatsioonid vabadesse kunstidesse sisseastujatele (ruum täpsustamisel, eelregistreerimisega)
– Terve päeva “Kasulik kunst?!” gümnasistide kunstikonkursi infolaud (fuajees)
Õ𝐩𝐩𝐞𝐤𝐚𝐯𝐚 𝐊𝐔𝐍𝐒𝐓 (𝐆𝐫𝐚𝐚𝐟𝐢𝐤𝐚, 𝐌𝐚𝐚𝐥, 𝐈𝐧𝐬𝐭𝐚𝐥𝐥𝐚𝐭𝐬𝐢𝐨𝐨𝐧 𝐣𝐚 𝐬𝐤𝐮𝐥𝐩𝐭𝐮𝐮𝐫)
– 11.00–11.15 Õppekava KUNST üldine tutvustus (ruum A101)
– 11.30–12.00 Graafika eriala tutvustus (ruum B409)
– 12.00–12.30 Installatsioon ja skulptuur eriala tutvustus (ruum B206)
– 12.30–13.00 Maal eriala tutvustus (ruum C201)
𝐅𝐨𝐭𝐨𝐠𝐫𝐚𝐚𝐟𝐢𝐚
– 14.00–15.315 Fotograafia eriala infotund ja Marge Monko pildianalüüsi töötuba (ruum B404)
𝐀𝐧𝐢𝐦𝐚𝐭𝐬𝐢𝐨𝐨𝐧
– 14.30–15.00 Animatsiooni eriala infotund (ruum täpsustamisel)
𝐒𝐭𝐬𝐞𝐧𝐨𝐠𝐫𝐚𝐚𝐟𝐢𝐚
– 15.00–15.30 Stsenograafia eriala infotund (ruum B304)

𝐍Ä𝐈𝐓𝐔𝐒𝐄𝐃 𝐉𝐀 𝐕Ä𝐋𝐉𝐀𝐏𝐀𝐍𝐄𝐊𝐔𝐃
20.02.-16.03. Erialade näitus “EKA avatud aknad”. EKA raamatukogu akendel Põhja pst 7/Kotzebue 1.
EKA skulptuuri ja installatsiooni osakonna korraldatav Noore Skulptori Preemianäitus 2023. ARS projektiruumis, Pärnu mnt 154.
EKA tudengite grupinäitus “KONTAKT-JOON” Stockmanni 5. korruse galeriis.
𝐑𝐄𝐆𝐈𝐒𝐓𝐑𝐄𝐄𝐑𝐔 𝐒𝐈𝐈𝐍: https://forms.gle/2MyTPbUWdNo86Ncn8
NB! 20. veebruarist avaneb EKA maja akendel ka juba traditsiooniks saanud erialade näitus! Tule vaatama!
Kohtumiseni EKAs!
https://www.artun.ee/avatuduksed/

Tallinna Ülikooli Avatud uste päev 2023
2023-03-02 10:00 - 16:00 UTC | Tallinna Ülikool
Tallinna Ülikooli linnakus (Narva mnt 29) toimub 02.03.2023 kl 10.00-16.00 Avatud Uste Päev.

Sind ootavad ees nii traditsioonilised infotunnid, karjäärinõustajad, instituudid, üliõpilaskonda ja loomekollektiive tutvustav laada-ala ning põneva siseorienteerumisrada, et saaksid tutvuda õppekavadega, inimestega ja linnakuga.
Infotundide esialgne ajakava (toimuvad Narva mnt 29, ruumis Maximum):10:10-10:45 Balti, filmi, meedia ja kunstide instituudi infotund
10:55-11:30 Loodus- ja terviseteaduste instituudi infotund
11:40-13:00 Humanitaarteaduste instituudi infotund
13:10-14:15 Ühiskonnateaduste instituudi infotund
14:25-15:05 Haridusteaduste instituudi infotund
15:15-15:35 Digitehnoloogiate instituudi infotund
Tööpäeva lõpus toimub ka virtuaalselt Haapsalu Kolledži infotund.

Hoia meie Avatud Uste Päeva maandumislehel https://www.tlu.ee/avatud-uste-paev-2023 silm peal – sinna tuleb peagi uut infot ajakava ning osalejate kohta.

Tegevust jagub terveks päevaks.

Sisekaitseakadeemia avatud uste päev
2023-03-02 10:00 - 16:00 UTC | Kase 61, 12012 Tallinn, Kase 61, Tallinn, 12012, Eesti
Sisekaitseakadeemia avatud uste päeval saab harjutada suurõnnetuse lahendamist
Sisekaitseakadeemias toimub 2. märtsil avatud uste päev. Üle kahe aasta saame tulevasi õppureid tervitada oma Tallinna õppekeskuse ruumides ja tutvustada maja, mis avalikuks külastamiseks on tavapäraselt piiratud. Päeva jooksul saab ülevaate nii õppimisvõimalustest kui ka vaba aja veetmise, sportimisvõimaluste, elamis- ja olmetingimuste kohta. Õppurite tegemistest annab ülevaate üliõpilasesindus.
„Eriala valimine on kahtlemata oluline samm noore elus ja õige valiku tegemiseks on vaja piisavalt infot. Meie soovime noore jaoks seda otsustamist lihtsamaks teha ning seetõttu kutsumegi külla, et saaks rahulikult silmast-silma ära küsida kõik meeles mõlkunud küsimused seoses meil õpitavate erialade, sisseastumise tingimuste või tudengielu kohta. Usun, et paljud hirmud saavad vajaliku info saamise järel oma lahenduse. Meile on oodatud õppima kõik, kellel soovi teha tõelise tähendusega tööd, kelle sisemine tugevus ja nutikus annaks tulevikus kindluse tervele Eestile,“ selgitab õppeprorektor Ingrid Vetka.
Avatud uste päev algab kell 11.00 info jagamisega sisseastumistingimuste, erinevate kolledžite ja erialade kohta. Päeva jooksul saab aimu näiteks tollitööst ja keelatud esemetest, heita pilk reaalsesse vanglakambrisse, tutvuda ja panna ennast proovile politsei näotuvastusel või harjutada virtuaalsimulatsioonis õnnetuse lahendamist. Üliõpilasesinduselt saab uurida kadetielu ja vaba aja veetmise võimaluste kohta. Päeva orienteeruv lõpp on kell 16.00.
„Avatud uste päeva tasub kasutada, et piiluda sisse põnevatesse õpperuumidesse, saada osa õppeprotsessidest ja jalutada ringi majas, mis avalikuks külastamiseks on muidu piiratud. Planeeri omale terve päev, et tutvuda kogu akadeemia pakutavaga. Jagame huvilised gruppidesse, tegevusi ja ringkäike jagub kogu päevaks,“ lisab Vetka.
Sisekaitseakadeemia valmistab nii kutsehariduse, rakenduskõrghariduse kui ka magistrihariduse tasemel ette päästjaid ja päästekorraldajaid, politseinikke ja piirivalvureid, vanglatöötajaid, maksu- ja tolliametnikke ning sisejulgeolekuvaldkonna tippspetsialiste. Avalduste vastuvõtt sisseastumiseks algab 27.02.2023.
Lisainfo: www.sisekaitse.ee.
Allikas: Sisekaitseakadeemia pressiteade
Pilt: Rasmus Kooskora

Tartu Ülikooli Lahtiste uste päev 2023
2023-03-01 10:00 - 16:00 UTC | Tartu Ülikooli Raamatukogu, W. Struve 1, Tartu, 50091, Eesti
🎓📚 𝟭. märtsil 2023 toimub Tartu Ülikooli raamatukogus ja üle terve linna taas lahtiste uste päev. Päeva jooksul räägime, kuidas saada üliõpilaseks ja jõuda vilistlase staatuseni. Samuti arutleme selle üle, mis toimub ülikooli ajal ja pärast seda. 💬
Messialal saab tutvuda erialadega ja ülikooli rohkete võimalustega. Töötubades saab katsetada erialade sobivust ja avastada uusi erialasid.
✅ Muu hulgas on võimalik tasuta käia ülikooli muuseumides ning tutvuda Tartu Ülikooli põneva peahoone ja ühiselamutega. Erandkorras avab 1. märtsil oma uksed ka Toomemäe pärl tähetorn, mida on muidu võimalik talvisel hooajal külastada vaid laupäeviti.

👇 LAHTISTE USTE PÄEVAL OOTAB SIND 👇
🔸𝟭𝟬.𝟯𝟬–𝟭𝟮.𝟯𝟬 inspireeriv konverents tulevasele üliõpilasele
Tartu Ülikooli üliõpilasesinduse esimehe Katariina Sofia Pätsi tervitus
Tudengite aruteluring „Ausalt ja avatult tudengielust”
Vilistlaste aruteluring „Ülikooliõpingud ja edasine karjäär“
Ettekanne „Viis soovitust ülikooli kandideerimiseks“
🔸𝟭𝟬.𝟬𝟬–𝟭𝟯.𝟬𝟬 infomess
Tartu Ülikooli raamatukogus saab põhjalikult uurida Tartu Ülikooli õppekavade ja õppimisvõimaluste kohta. Asjatundjad annavad nõu sisseastumise ja erialavaliku teemal. Lisaks on messialal esindatud üliõpilasorganisatsioone ühendav kaubamärk OLE ROHKEM. Selle eestvedajad tutvustavad tudengiorganisatsioonide põnevaid võimalusi.
🔸𝟭𝟯.𝟬𝟬–𝟭𝟲.𝟬𝟬 õppekavade töötoad ja infotunnid
Töötubades saavad osalejad käe külge panna ja kogeda, mida üks või teine õppekava endast kujutab. Õppekavade infotundides saab esitada küsimusi nii huvipakkuvate õppekavade sisu kui ka sisseastumise kohta.
🔸𝟭𝟬.𝟬𝟬–𝟭𝟰.𝟬𝟬 personaalne karjäärinõustamine
Tartu Ülikooli nõustamiskeskuse karjäärinõustajad pakuvad kohapeal terve päeva kestel personaalset karjäärinõustamist, et aidata valida sobiva eriala.
𝗥𝗲𝗴𝗶𝘀𝘁𝗿𝗲𝗲𝗿𝘂 ü𝗿𝗶𝘁𝘂𝘀𝗲𝗹𝗲: https://fienta.com/et/o/lup23
⚡️ Rohkem infot leiad 👉 https://ut.ee/et/lahtised-uksed

NÄEME TARTU ÜLIKOOLIS! 👋

Tartu Tervishoiu Kõrgkooli Avatud uste päev 2023
2023-03-01 10:00 - 15:00 UTC | Tartu Tervishoiu Kõrgkool, Nooruse 5, Tartu, Eesti
⚡️ Tartu Tervishoiu Kõrgkooli avatud uste päev toimub juba 1. märtsil!
Terve päeva vältel on Sul võimalik tutvuda kõrgkoolis õpitavate erialadega, tutvuda meie õpikeskkonnaga ning suhelda meie tudengitega!
🔘 Kell 10.00-12.00 toimub konverentsiala, mida on võimalik jälgida ka veebis!
*Tutvustame, miks üldse tulla õppima tervishoidu ja tervishoiu kõrgkooli
*Räägime vastuvõtutingimustest
*Üliõpilasesindus tutvustab üliõpilaselu ja seda, mis meie kõrgkooli õppima tulles Sind ees ootab!
*Meie tudengid räägivad oma kogemustest erialavaliku tegemisel ja sellest, kuidas kõrgkoolis õppimine neil läinud on.
🔘 Kell 12.00-13.00 toimub kõrgkoolis messiala, kus saad veelgi enam kuulda meie tudengite kogemusi ning panna ennast proovile erinevates tegevustes. Näiteks saad harjutada kanüüli panekut, suhelda üliõpilasesindusega, panna proovile enda tervishoiualased teadmised ja palju muud.
🔘 Kell 13.00 alates toimuvad erinevate õppekavade töötoad või tundide külastused. Siin on Sul võimalus tutvuda süvitsi õppekavaga, mis Sulle huvi pakub. Saad näha ja kuulda, milline on sellel õppekaval õppimine ning mis Sind ees ootamas on! Samuti on see hea võimalus küsida küsimusi eriala kohta.
⚡️Töötubadesse registreerimine algab peagi!⚡️
https://www.nooruse.ee/oppimine/avatud-uksed/
Lisaks toimuvad majatuurid 🏘, mille käigus teeme tiiru peale meie õppehoonele ning praktikaklassidele.
Tule ja saa osa päevast, mis aitab Sul paremini teha oma erialavalikut ning annab juurde julgust ning kindlust tervishoidu õppima tulla!
👀 Hoia pilk peal, sest juba varsti avame töötubadesse registreerimise ning ühtlasi täiendame meie programmi huvitavate esinejatega!
❤️Kohtumiseni Tartu Tervishoiu Kõrgkoolis!❤️

Finantsinspektsiooni ja Eesti Panga rahatarkuse seminar
2023-03-01 10:00 - 12:00 UTC
Finantsinspektsioon ja Eesti Pank kutsuvad õpetajaid, lapsevanemaid ja rahatarkuse huvilisi noori 1. märtsil kell 10–12 seminarile, kus räägitakse Eesti Panga tegevusest ja hinnatõusust ning krüptoäridega seotud riskidest. Lisaks tutvustatakse noortele suunatud rahatarkuse veebikonverentsi, koomiksionkurssi “Raharöövlid” ja e-loenguid. Seminari kuulamiseks on vaja eelnevalt registreerida.
Seminari avab Eesti Panga president Madis Müller, kes räägib, millega tegeleb Eesti Pank, kuhu tüürib inflatsioon ja mida Eesti Pank selle ohjamiseks teeb. Kuna aastavahetusel sai euroala uue liikme Horvaatia, räägib Eesti Panga välissuhete spetsialist Sirje Rank euroala laienemisest ja euroala liikmelisuse eelistest. Finantsinspektsiooni Innovatsioonikeskuse juht Mari-Liis Kukk teeb ülevaate innovaatilistest investeeringutest. Juttu tuleb riskidest, mida krüptosse investeerides võiks teada. Eesti Pangaliidu finantshariduse toimkonna juht Mari-Liis Jääger räägib 23. märtsil toimuvast 7.–12. klassidele mõeldud rahatarkuse veebikonverentsist „Kas mina juhin raha või juhib raha mind?” ning teistest rahatarkuse kuul toimuvatest sündmustest. Lisaks tutvustab Finantsinspektsiooni kommunikatsioonijuht Eva Vahur uusi rahatarkuse töölehti ja e-loenguid ning rahatarkuse koomiksikonkurssi “Raharöövlid”.
Seminari saab kuulata Eesti Panga muuseumis kohapeal (Estonia pst 11, Tallinn) või üle veebi. Veebi kaudu osalejad saavad enne seminari e-kirjaga lingi.
Lisainfo ja ajakava siin.

Koomiksikonkurss "Raharöövlid"
2023-03-01 08:00 - 2023-03-31 17:00 UTC | Veebis
Finantsinspektsioon ja noorteinfoportaal Teeviit ootavad kõiki 1. – 12. klassi õpilasi üle Eesti osalema lõbusal rahatarkuse koomiksikonkursil „Raharöövlid“. Iga vanusegrupi võitjaid ootavad auhinnad graafikalaudadest raamatute ja üllatusteni.

Konkurss on jaotatud kolme vanusegruppi ning parimad tööd valib välja žürii, kelle hulgas on rahatarkuse eestvedaja ja investor Kristi Saare, tuntud koomiksikunstnik ja graafiline disainer Veiko Tammjärv, noorteinfoportaali Teeviit vabatahtlik Grete Kull ja Finantsinspektsiooni kommunikatsioonispetsialist Kaisa Gabral.
Tööde esitamise tähtaeg on 31.märts. Enne tööle asumist loe läbi konkursi tingimused ja teemad: teeviit.ee/koomiksikonkurss/

TalTechi avatud uste päev 2023
2023-02-28 10:00 - 16:00 UTC | Tallinna Tehnikaülikool, Ehitajate tee 5, Tallinn, 12618, Estonia
TALLINNA TEHNIKAÜLIKOOL OOTAB SIND AVATUD USTE PÄEVALE! 📣 🤩 📚
📍 MILLAL? 28. veebruaril kell 10.00
📍 KUS? Tallinna Tehnikaülikoolis (Ehitajate tee 5)
🔵 AJAKAVA
→ 10.00-14.00 Erialamess peahoone aulas / Saad koguda infot erinevate teaduskondade, õppekavade ja sisseastumistingimuste kohta.
→ 11.00-11.45 Vastuvõtutingimuste infotund aula auditooriumis
→ 12.00-15.00 Tudengielu mess TalTechi Tudengimajas / Saad tutvuda tudengiorganisatsioonidega ja veenduda selles, et meil on parim tudengielu! Messil näed lähemalt, millega meie erinevad organisatsioonid tegelevad ning kuidas Sina neist osa saaksid võtta.
→ 12.00-12.45 Töötubade, loengute, ringkäikude I plokk
→ 13.00-13.45 Töötubade, loengute, ringkäikude II plokk
→ 14.00-14.45 Töötubade, loengute, ringkäikude III plokk
→ 15.00-15.45 Töötubade, loengute, ringkäikude IV plokk
→ 16.00 Bussid lahkuvad
🔵 REGISTREERIMINE
Avatud uste päeval osalemiseks peab end registreerima – siis oskame Sinu tulekuga arvestada!
Registreeri end siin 👉🏼 https://fienta.com/et/aup2023
🚌 KOHALE TOOVAD TASUTA BUSSID 🚌
REGISTREERIMINE LÕPPEB 14.02! 🏁
Bussidele saad end registreerida siin 👉🏼 https://fienta.com/et/aup2023
🔵 TÖÖTOAD & LOENGUD & RINGKÄIGUD
Infotundides, töötubades ja ringkäikudel osalemiseks tuleb end registreerida!
✍🏼 Registreerimine kõikidesse tegevustesse avaneb 21. veebruaril.
Kohtume TalTechis! 🤞🏼
www.taltech.ee/avatud-uste-paev

Koomiksikonkurss "Koomiks on kunstiteos"
2023-02-28
Mis on koomiks?
Koomiks on lühikese tekstiga joonistuste sari, mis moodustab seotud narratiivi ehk loo. Tekst võib esineda jutu- ja mõttemullidena või pildipealkirjadena. Kõige sagedasemad koomiksitüübid on ajalehekoomiks, koomiksiajakiri ja koomiksiraamat. Ajalehekoomiks koosneb enamasti kolmest-neljast pildist, see on sagedasti mustvalge ja joonistusstiililt lihtne. Mitmed ajalehekoomiksid põhinevad lühikesel naljakal sündmusel, kuid need võivad kujutada ka pikka järjejuttu. Koomiksiajakirjad sisaldavad mitut paari lehekülje pikkust lugu. Koomiksiraamatud jutustavad tavaliselt ühe pika loo. Pikemaid, teemalt tõsisemaid ja keerulisema joonistusstiiliga koomikseid on nimetatud ka graafilisteks novellideks või koomiksromaanideks.
Konkursi tingimused
Palun loe osalemise tingimusi hoolikalt. Oma töö konkursile saatmisega kinnitad, et oled kõigi tingimustega nõus.

Töö võib olla vabalt valitud tehnikas, ka digitaalsena. Käsitsi valmistatud tööd palume pildistada üles ja saata meile digitaalsena.
Tööde juures hindame koomiksi narratiivi ehk lugu, kunstilist teostust.
Koomiksi tegevus peab mahtuma ühele leheküljele. Kuidas jaotada ja kui mitmeks, jääb autoritele ise kujundada.
Koomiksid lähtuvad etteantud teemadest, iga osaleja valib loetelust oma teema:

Minu küla loomad
Eesti pärimusest inspireeritud õuduslugu
Seiklus ajamasinaga
Meie aja kangelane
Kui õpetaja lahkub klassist
Üksinda kodus
Minu suur seiklus

Konkurss toimub kolmes vanusegrupis:

7. – 10. aastased
11. – 15 aastased
16. – 19 aastased

Konkursitööd saata meiliaadressile kunstikoolideliit@gmail.com pealkirjaga KOOMIKSIKONKURSS
Meili kirjuta juurde kõik järgnev:

õpilase nimi/nimetähed või alias;
Töö nimi ja/või valitud teema
kooli nimi;
vanus;
juhendaja nimi ja e-post.

Auhinnad antakse välja iga vanusegrupi kolmele paremikule ja žüriil on õigus välja anda eripreemiad.
Osaleja annab esitatud tööga konkursi korraldajale üle õigused seda tööd avalikus ruumis tasuta kasutada, sh avaldada trükis, veebis, ülesse panna näitustel.
Konkursitööde saatmise tähtaeg 28. veebruar 2023.
Näitus läheb digitaalselt üles Eesti Kunstikoolide Liidu koduleheküljele ja rändnäitusena Eesti raamatukogudesse.

Kasutatud allikad:
Just a little boop – Wholesome. Pinterest https://www.pinterest.com/pin/29132728831153871/
Koomiks https://et.wikipedia.org/wiki/Koomiks
“Martian Manhunter”. Odomirr. DeviantArt https://www.deviantart.com/odomirr/art/Martian-Manhunter-46269976
Info allikas: https://kunstikoolid.ee/eesti-kunstikoolide-liidu-koomiksikonkurss-koomiks-on-kunstiteos/

Videokonkurss "Huviharidus läbi minu silmade"
2023-02-28 | Veebis
Osale Eesti Huvikoolide Liidu videokonkursil „Huviharidus läbi minu silmade“

Mida tähendab huviharidus sulle ja su sõpradele?
Kas huviharidusest on kasu?
Mida on huviharidus sulle andnud?
Mis on huvihariduses äge?
Mida ootad huvihariduselt tulevikus?
Kas huviharidus peaks olema iga noore ja lapse elus?
Mis on sõnum, mida soovid edasi anda teistele lastele ja täiskasvanutele?
jne

Konkursi leiad SIIT

Veebinar: Uus Riigikogu juba märtsis. Miks valida?
2023-02-16 12:00 - 13:00 UTC | Veebis
Kutsume sind osalema veebinaril “Uus Riigikogu juba märtsis. Miks valida?”, mis toimub 16.02.2023 kell 12. Riigikogu valimiste päev on 5. märtsil 2023. aastal. Valimisnädal algab esmaspäeval, 27. veebruaril.
Kas ka sina oled mõelnud, miks minna valima ja kas see üldse midagi muudab? Kuidas leida see õige kandidaat ja mille põhjal oma valik teha? Kui vastasid vähemalt ühele neist küsimusest jah, siis on see veebinar just sulle!
Selleks, et aidata sul erinevaid valdkondi/teemasid seoses valimistega mõtestada, oleme veebinarile kutsunud neli ägedat noort:
∘ Kärg Valner – Fridays For Future aktivist
∘ Monika Riso – Eesti Inimõiguste Keskuse inimõiguste saadik
∘ Katriin Huttunen – noor ettevõtlik naine
∘ Hannaliisa Rebane – Eesti Noorteühenduste Liidu huvikaitse spetsialist
Registreerumine: https://www.teeviit.ee/veebinar-uus-riigikogu-juba-martsis/.

Intellektika 2023
2023-02-16 09:45 - 16:45 UTC | Tartu
Intellektika eesmärk on pakkuda eri vanuserühmadest külastajatele võimalust tutvuda edasiõppimisvõimalustega kutse- ja kõrgkoolides ning saada info praktika-, töö- ja täiendkoolitusvõimaluste kohta.
Messile on oodatud nii koolinoored kui täiskasvanud igas vanuses!
Vaata rohkem kodulehelt.

Korraldajad: Intellektika ja Tartu Näitused
Asukoht: Tartu Näitused (Fr. R. Kreutzwaldi 60, Tartu)

Veebiloeng: Toimetulek määramatusega
2023-02-15 16:00 - 17:00 UTC | Veebis
Oled oodatud Sisekaitseakadeemia loengusarja “Turvaline Eesti” raames Tõnu Lehtsaare veebiloengule “Toimetulek määramatusega” 15. veebruaril 2023 kell 16.00–17.00 Teams keskkonnas Kliki loenguga liitumiseks siin.
Psühholoogiliselt on määramatus üks stressi olulisi allikaid. Ebakindlustunne võib mõjutada nii konkreetseid ettevõtmisi kui ka elutegevust üldse. Samas sõltub ebakindlustunde määr mitmetest teguritest nagu näiteks lähisuhete tugevus ja võime oma tegemisi mõtestada. Samuti on mitmeid praktilisi soovitusi oma ebakindlustunde vähendamiseks ja seeläbi määramatusega paremaks toimetulekuks.
Tõnu Lehtsaar on religiooni- ja suhtlemispsühholoog, Tartu Ülikooli professor ja töötajate nõustaja-kaplan.
Osalemiseks palun registreerige end siin.
Sisekaitseakadeemia loengusarja „Turvaline Eesti“ sihiks on arutada turvalisuse erinevate aspektide üle.
Allikas: https://fb.me/e/3an3HIG5A

Kirja- ja mõttetalgud: Miks on Eestit maailmale vaja?
2023-02-14 | Veebis
President Alar Karis korraldab jaanuaris-veebruaris kooliõpilaste seas vanuses 7-19 aastat kirja- ja mõttetalgud ning kutsub üles neid jagama mõtteid teemal „Miks on Eestit maailmale vaja?“.
Vabariigi President kutsub ka sel aastal noori Eesti üle mõtlema ja oma mõtteid riigipeaga jagama. Kui möödunud aastal kirjutasid noored president Karisele Eesti tulevikust, muredest ja ideaalidest, siis sel aastal ootab riigipea noori otsima ja leidma ses avatud ja tihedalt seotud globaliseerunud maailmas Eesti kohta. Millist rolli mängib üks väike kultuur tänapäeva põimunud maailmas? Mis on tema eelised ning miks on oluline kuulda ja kuulata just väikseid riike? Mis on Eesti väärtus ülejäänud maailma jaoks?
Presidendile võib kirjutada vabas vormis kuni kahe A4 lehekülje pikkuselt nii käsitsi või elektrooniliselt, sel juhul oleks teksti pikkus kuni 5000 tähemärki.
Vabariigi Presidendi Kantselei leiab säravamate kirjutiste autorite mõtete ja kirjatööde avaldamiseks võimaluse.
Kirjatööd on oodatud vabariigi aastapäevale eelneval nädalal 14. veebruariks Vabariigi Presidendi Kantseleisse aadressil A. Weizenbergi 39, 15050 Tallinn, või e-kirjaga saates aadressil kirjutaEestile(at)vpk.ee. Kirjatööd saates palume juurde lisada nimi, vanus, kool ja klass, aadress ja telefoninumber.
Kirjatüki saatmisega kinnitab autor, et tegemist on tema iseseisvalt loodud tööga. Samuti annab autor või tema seaduslik esindaja, kui kirjutaja vanus on alla 18 aasta, kirjutise saatmisega nõusoleku nime ja teksti kasutamiseks ning avaldamiseks.
Lisateavet saab küsida aadressil kirjutaEestile(at)vpk.ee või telefonilt 631 6202.
Allikas: https://president.ee/et/meediakajastus/pressiteated/54434?fbclid=IwAR3gsqpUQjxblBpKI5BMBPX8qD8_7usO6Q6ycuFO0oDywL55wnGEAXmZyns

TÜ Karjäärireiv "Otse tulevikku"
2023-02-08 16:00 - 20:00 UTC | Veebis
TÜ Karjäärireiv “Otse tulevikku” on Tartu Ülikooli karjääripäevi sissejuhatav üritus.
📆MILLAL? 08.02.2023 kell 16.00-21.00
🔗KUS? Virtuaalselt. Tutvu kavaga ja ühine SIIN
👉Sisu: Eri erialade ja valdkondade esindajad (sh üliõpilased) jagavad karjääri ülesehitamiseks vajalikke nippe ja nõuandeid. Osalejaid julgustatakse karjääriredelil edasi pürgima ja oma kutsumust järgima, jätmata sealjuures tähelepanuta enda heaolu.
Expoalal saab tutvuda alal Tartu Ülikoolis pakutavate karjääriedendusvõimalustega (Futulab, liidriprogramm, mentorlusporgramm, stipendiumid, välismaal õppimise võimalused jne) ning ettevõtete praktika- ja tööpakkumistega.
Üritusel antakse koondinfot ülikoolis toimuvate karjääripäevade kohta.
FB üritus SIIN
😲MIKS? See on Sinu samm tulevikku!
Karjäärireivi toetab Edu ja Tegu programm.

Meemikonkurss "Mina ja meediapädevus"
2023-02-06 08:00 - 2023-02-28 23:59 UTC | Veebis
Teeviit ja Lastekaitse Liidu Targalt Internetis projekt kutsuvad üles kõiki noori osa võtma meemikonkurssist “Mina ja meediapädevus”.

Konkurssi eesmärk on jagada igapäevaseid emotsioone ja olukordi, mis juhtuvad meiega meediaavarustes läbi noorte loodud meemide. Üldine eesmärk on tõsta noorte teadlikkust meediapädevuses ja turvalisest internetikäitumisest.
Konkurss toimub ajavahemikus 06.-28. veebruar 2023.
Konkursil saavad osaleda 7.-26.aastased Eesti noored.
Konkursil osalemiseks tuleb hiljemalt 23. veebruariks saata enda tehtud meem koos kontaktandmetega e-mailile teeviitkonkurss@harno.ee.
Loe täpsemalt siit.

Koolidemokraatia inspiratioonipäev
2023-02-03 11:00 - 16:00 UTC | Asukoha nimi, Tallinn
Eesti Koostöö Kogu koos Korruptsioonivaba Eestiga on koolide kaasavat eelarvet läbi viinud alates 2020. aastast. Tegemist on kaasahaarava viisiga, kuidas tugevdada õpilaste seas demokraatlikke väärtusi ning anda neile otsene osaluskogemus. Päeva eesmärgiks on koolide omavahelise suhtluse tihendamine ja laiendamine, kogemuste jagamine, kuidas õpilasi koolielu edendamisse kaasata ning uute ideede tutvustamine. Allpool täpsem ajakava.
Inspiratsioonipäev toimub 3. veebruaril kell 11:00-16:00 Stuudio 2 ruumides (Vabriku 6, Tallinn).
Ajakava
11:00-11:10 Tervitussõnad
11:10-11:30 Demokraatia ja maailmaharidus. Maria Sakarias, maailmahariduse programmijuht, MTÜ Mondo
11:30-12:30 Haridusinnovatsiooni tutvustussprint. Noorte Vabamu, Kogukonnapraktika, Helge Kool jm.
12:30-12:45 Õpilasesinduste kaasamine. Eesti Õpilasesinduste Liit
12:45-13.15 Mida kool võidab kaasamisest? Juhitud arutelu osalejate vahel
13:15-14:00 Lõuna
14:00-14:15 Demokraatia töövihiku lansseerimine. Karl-Hendrik Pallo, demokraatia valdkonna ekspert, Eesti Koostöö Kogu
14:15-15.45 Demokraatiatrenn (praktiline). Tegemist on mängulise treeningprogrammiga, kus tugevdatakse demokraatia arenguks vajalikke “lihaseid” (nt oma arvamus, kaasatõmbamine, erimeelsus, eneseväljendus, aktiivne kuulamine jne.) ehk eesmärgiks on mõtestada kergelt füüsilise harjutuse kaudu demokraatiat. MTÜ Demokraatiatrenn
15:45-16:00 Lõpusõnad

R.S.V.P. Üritus on tasuta, vajalik on registreerimine hiljemalt 11. jaanuariks.
Küsimuste korral kirjutada heldi.ruiso@kogu.ee.
